สวัสดีค่ะ หนูมีอาการปวดหัวทั้ง 2 ข้างเหมือนโดนบีบที่ขมับ แล้วก็รู้สึกตึงๆ หัวหนักๆ เวลาที่ต้องใช้สมองหรือใช้ความคิดทุกครั้งเลย หนูคิดว่าอาจจะเป็นเพราะนอนน้อยและเครียดช่วงเรียนออนไลน์ด้วย ปวดแบบนี้เรื่อยๆมาประมาณ 2 สัปดาห์แล้วค่ะ จะหายก็ต่อเมื่อได้นอนพัก แต่พอกลับมาใช้ความคิดก็จะกลับมาปวดใหม่ตลอด รบกวนชีวิตประจำวันมากๆ บวกกับมีอาการไม่อยากอาหาร พะอืดพะอมนิดหน่อย ปวดเมื่อยตัว (ไม่มีไข้) ชักเริ่มไม่แน่ใจแล้วว่าแบบนี้เป็นอาการปวดหัวเครียดหรือไมเกรนกันแน่คะ ควรไปหาไหมคะ ขอบล่วงหน้าค่ะ
สวัสดีค่ะ อาการปวดหัวบ่อยๆ ต่อเนื่องหลายวันดังกล่าวมานั้น อาจจะมีสาเหตุมาจาก กล้ามเนื้อหรือเส้นเอ็นรอบๆศีรษะตึงตัวตามหลังการใช้งาน การพักผ่อนน้อย ความเครียด มักจะดีขึ้นหลังได้พัก อาการจะเป็นมากช่วงเย็น ถ้าปวดสัมพันธ์กับความเครียด การใช้งาน เป็นไปได้มากที่สุดสาเหตุอื่นๆเช่นปวดไมเกรน ทำให้ปวดมากที่ศีรษะข้างเดียว อาจมีอาการตาพร่า มองเห็นแสงวาบ คลื่นไส้ อาเจียน สัมพันธ์กับการมีรอบเดือน การพักผ่อนน้อยได้ ปวดจากปลายเส้นประสาทอักเสบ อาจปวดแบบปวดจี๊ดๆ หรือปวดจากสาเหตุในสมอง แต่มีโอกาสเป็นไปได้น้อย หากไม่ได้ปวดมากขึ้นเรื่อยๆ หรือปวดรุนแรง หรือมีอุบัติเหตุในศีรษะนำมาก่อนในเบื้องต้นพักผ่อนให้เพียงพอ หลีกเลี่ยงปัจจัยกระตุ้นที่ทำให้มีอาการปวด กินยาแก้ปวดได้ถ้าปวดมากๆ และสังเกตอาการ หากพักเตฺ็มที่หรือกินยาแก้ปวดไปแล้ว อาการไม่ดีขึ้น ควรไปพบแพทย์